《阳樊漕移帅泸南》
宋代·李流谦

金龙直岁当玄冥，忆公剖竹江阳城。
碧鸡坊中驻千骑。裁诗饯阳双旌行。
逢人到处说项斯，岂贱子故唯先盟。
一官泮水谢推挽，挟策仍许从诸生。
只词华衮岂易得，再以荐墨光姓名。
一朝去我生怊怅，呱呱欲作啼雏婴。
向来宦海四十年，白首一节无斜倾。
只今耆旧直可数，曷不往矣司机衡。
诏书连年到西蜀，归田秦上群儿惊。
西财夷蜑惟稽颡，男耕女织鼓不鸣。
庙堂彻桑戒无事，下友臣护烦老成。
犬羊腥膻亦人耳，悦安恶扰皆其情。
不须谈兵但饮酒，帅非尔帅仍父兄。
秋光如水浸行色，牙纛猎猎风有声。
毡褐迎道沸群獠。弓刀绕帐森千兵。
丈夫未遂调燮事，华皓得此亦足荣。
观公畜德有余地，如海既酌随复盈。
晚福衮衮盖未艾，善颂何以歌箫笙。
更须书考二十四，永与松鹤同坚清。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。